**Igehely (történet):** 3Mózes 1-24 Az ember bukása- a bűnbeesés, Isten büntetése

**Aranymondás/kulcsige:**  Róm.6.23 A bűn zsoldja halál; az Isten kegyelmi ajándéka pedig örök élet a mi Urunk Krisztus Jézusban.

**Fő üzenet, központi igazság:** A jó és a rossz tudásának fájáról való szakítás következménye a bűneset. A bűn gonosz hatalom.

**1. Átvezetés, dalismétlés:**

**Fantáziajáték kígyóval** részletesen köv.oldalakon

**2. Dicsőítés – énektanítás:** Ravasz róka (4D)

**3. Ima:**

**4. Igevers-kincsgyűjtés:**

**5. A bibliai-igazság beültetése, történet:**

**Bevezetés**: Te mikor és miben voltál már engedetlen? Mi lett ennek a következménye? Milyen kísértések csábíthatják engedetlenségre az embert? Te melyikkel találkoztál már? Mit tehetsz a kísértéssel, a kísértővel szemben? Mi adhat védelmet?

A bűn az ***Isten-nélküli*** élet. Az, hogy nem bízod magad rá, hogy ***nem hiszel az Úr Jézusban***. Ebbe a bizalmatlanságba, hitetlenségbe minden ember ***bele születik***. A bűn ***gonosz hatalom***, amely nem engedi, hogy megváltozzál. A bűnös ***cselekedetek pedig a bűnös természet következményei*** (mint a vízbe dobott kő miatt vannak a hullámok). *Bűnös cselekedet mindaz, amit gondolsz, mondasz, s teszel, ha nem egyezik Isten akaratával, és elválaszt* Téged Isten szeretetétől.

**Bűn**: céltévesztés, tör, rombol, lázadás, gonoszság, fizikai rossz, erkölcsi rossz, istentelen, törvényszegés, tévelygés, elbukás, tettetés. Isten akaratától, mértékétől való bármilyen eltérés. A bűn **hatalom**. Nem választjuk. Egy norma megszegése. Nem Isten parancsolatai szerint élni. Minden bűn **Isten ellen** irányul.

Belesodor minket a bűnök elkövetésébe. A bűnök magával hozzák a **következményt**, a **büntetést**. A bűnös ember távol van Istentől.

**Bűnök**: szóval, tettel, gondolattal, mulasztással.

Kihat másokra, nem lehet meg nem történtté tenni (van bűnbocsánat, jóvátétel). 1Jn1.9 A bűnvallás teszi szabaddá a kezünket, amellyel elfogadjuk, megragadjuk a bocsánatot. A bűntudat, a lelkiismeret furdalás még nem bűnvallás. Azt nem követi felszabadulás és békesség. Ha világosságra hozzuk (megvalljuk) a bűnt, és elválunk tőle, akkor lesz miénk a feloldozás.

**Sátán**: Lucifer, felfuvalkodott, elbukott, vele az angyalok harmada (démonok), vádló, ördög, Sötétség fejedelme, embergyilkos, tele van gyűlölettel

**Ádám és Éva** bűntelen, megpróbálatlan volt. 1Móz.2.16 Azután ezt parancsolta neki: „A kertben minden fának a gyümölcsét bátran megeheted, egy kivételével. 17 A Jó és Rossz Megismerésének Fájáról nem szabad enned, mert amikor annak a gyümölcséből eszel, azon a napon biztosan meghalsz!”

1 Az Örökkévaló Isten sokféle vadállatot teremtett, de mind között a kígyó volt a legravaszabb. A kígyó egyszer megszólította az asszonyt, és ezt kérdezte tőle: „Csakugyan azt mondta Isten, hogy ti nem ehettek a kert egyetlen fájának gyümölcséből sem?”

2 Az asszony ezt válaszolta: „Nem, dehogy! A kert minden fájáról szabadon ehetünk, csak egyről nem. Arról az egyről, amely a kert belsejében van, Isten mondta, hogy ne együnk a gyümölcséből, sőt, hozzá se nyúljunk, mert különben meghalunk.”

***Sátán*** *olyan állatot használ, amit Éva már ismer.* ***Hamisítvány****: az eredetihez a legjobban hasonlít.*

***Próba****: a Jó és Rossz tudásának fájáról nem szabad enni – engedelmesség Istennek.*

4 De a kígyó így felelt: „Ugyan, dehogy fogtok meghalni! Isten ezt csak azért mondta, mert jól tudja, hogy amikor esztek annak a fának a gyümölcséből, felnyílik a szemetek, és olyanok lesztek, mint Isten: megismeritek mi a jó és mi a rossz.”

***Isten*** *jóságát hamisítja: 1. a korlátok nem helyesek 2.Isten terve korlátozást tartalmaz, másrészt Sátán tervében nincs korlát, tehát jó.*

6 Az asszony látta, hogy milyen gyönyörű a fa, és azt gondolta, hogy a gyümölcsök biztosan jóízűek lehetnek. Elhitte, hogy a gyümölcsök bölccsé teszik — ezért leszakított egyet, és megette. Majd adott a gyümölcsből a vele lévő férjének is, aki szintén evett belőle. 7 Hirtelen, mintha mindkettőjüknek felnyílt volna a szeme, mindent másképp láttak. Azt is azonnal észrevették, hogy meztelenek — ezért összekötözött fügefalevelekből valami ágyékkötő-félét készítettek, és azt vették magukra

***Ítélkezés*** *(meztelenek vagyunk), Ádám is felelős! Az ember szegte meg a parancsolatot! Ne hárítsd Sacira! ,* ***Elszakadtak*** *(szégyen, takargatás –* ***bűn következménye****)*

8 Mikor az alkonyat közeledett, és feltámadt az esti szellő, az Örökkévaló Isten sétára indult a kertben. Ádám és felesége meghallották, hogy közeledik, és elbújtak előle a fák közé. 9 De az Örökkévaló Isten kiáltott: „**Ádám, merre vagy**?”

*Megszületett a lelkiismeret, közösség megszűnt (elbújtak)*

10 „Meghallottam, hogy jössz, és féltem tőled, mert meztelen vagyok, ezért elbújtam” — felelt Ádám.

11 „De honnan tudod, hogy meztelen vagy? **Ki mondta neked**? Talán ettél annak a fának a gyümölcséből, amelytől eltiltottalak?” — kérdezte Isten.

12 „Az asszony, akit mellém adtál, ő kínált meg abból a gyümölcsből — úgy ettem” — magyarázkodott Ádám.

***Felelősség hárítás –*** *bűn*

13 Akkor az Örökkévaló Isten az asszonyhoz fordult: „Mit tettél?” „A kígyó, ő csapott be engem, azért ettem” — mentegetőzött az asszony.

14 Az Örökkévaló Isten ezután a kígyóhoz szólt: „Átkozott legyél, mivel ezt tetted! Átkozottabb leszel, mint a többi vadállat! Egész életedben hason csúszva járj, és a föld porát egyed!

**Isten igazságos** – meg kell büntetnie a bűnt

15 Ellenségeddé teszem az asszonyt, téged pedig az ő ellenségévé teszlek. Leszármazottaid és az asszony leszármazottjai folytonosan harcolni fognak egymással. **Az asszony leszármazottja a fejedre tapos,** te pedig a sarkába harapsz.” - **evangélium**!!

16 Majd Isten az asszonyhoz fordult: „Megsokasítom a terhességeddel járó nehézségeket, és fájdalommal szülöd gyermekeidet. Szeretnél uralkodni a férjeden, mégis ő fog uralkodni rajtad.”

17 Azután Ádámnak ezt mondta: „Parancsoltam neked, hogy ne egyél annak a fának a gyümölcséből, de te inkább a feleségedre hallgattál, az ő szavának engedtél, és ettél abból a gyümölcsből. Ezért megátkozom a földet miattad: egész életedben sok bajlódással és fáradsággal, naponta kell művelned, hogy megadja kenyeredet.

18 Szántófölded töviseket és gyomokat nevel, te pedig azokat a növényeket eszed, amelyeket a földeden magadnak termelsz.

19 Bizony, arcod verítékével kell megszerezned mindennapi kenyeredet! Halálod napjáig keményen dolgozol,amíg visszatérsz a földbe, amelyből kiformáltalak, mert porból vagy, és ismét porrá leszel.”

**Büntetés**: - emberiség: bűntudat (fügefalevél ruhakészítés), közösség elveszítése (elrejtőzés)

- Kígyó: csúszómászó (megalázás)

- Sátán: ellenségeskedés az asszony magvával, Halál Sátánra, sérülés Krisztusnak

- Éva és az asszonyok: gyermekszülés nehézsége, uralkodni akar de a férje fog rajta

- Ádám és a férfiak: föld megátkozása, nehéz munka, halál, kiűzetés

20 Ezután Ádám elnevezte a feleségét **Évának**, mert Éva lett az ősanyja minden utána következő embernek. 21 Majd az Örökkévaló Isten állatbőrökből jobb ruhákat készített Ádámnak és a feleségének, és abba öltöztette őket. *(Éva ~ élő)*

**Isten szeret:** gondoskodik, hűséges, felöltöztet, bejön a halál (áldozat)

**Csúcspont:**

22 Akkor az Örökkévaló Isten ezt mondta: „Most hát az ember olyanná lett, mint egyikünk: **ismeri a jót és a rosszat.** Nem engedhetjük meg, hogy kinyújtsa kezét, és szakítson az Élet Fájának gyümölcséből és örökké éljen.” 23 Ezért **kiűzte** az embert az Éden kertjéből, hogy művelje a földet, amelyből az ember testét kiformálta. 24 Miután kiűzte őket, az Éden kertje elé kerubokat állított, lángoló karddal, amely minden irányban villogott. Azért állította oda a kerubokat, hogy őrizzék az Élet Fájához vezető utat.

**6. Ismétlő játék, ismétlés:** **Rajzolják meg a templomi táblaképeket:** (egy példa a köv.lapon, a téma beleírva a kalickába)

**7. Az óra zárása:**

Miért nem szakított Ádám és Éva sokáig a tiltott gyümölcsből? Miért szakított mégis? Mivel tudta a kígyó rászedni Évát? Mit tettek, miután szakítottak és ettek a gyümölcsből? Vállalták-e Isten előtt a felelősséget? Mi lett a büntetésük? Van-e a büntetések között valami ígéret, ami reménységet adhat nekik? Miért kellett elhagyniuk az Éden kertjét? Hogyan élhettek kívüle?

A következmények: Ősszüleink bűne miatt mi is bűnösök vagyunk. (Róm 5,19) A büntetés nemcsak őket sújtotta, hanem azóta minden embert. Mik a bűneset következményei a mai ember életében? (Háborúk, viszálykodások, engedetlenségek, betegség és halál mind innen ered.)

Mi a megoldás? Isten már előre gondoskodott róla. Erre tett ígéretet Ádámnak és Évának


(1Móz 3,15); ezért küldte el a Fiát, hogy legyőzze a bűnt, s vele a halált (1Kor 15,55–57).

Vajon minden kívánság bűnös-e? Mondjunk rá ellenpéldát! Hogyan tudjuk megkülönböztetni a bűnös kívánságokat, kísértő gondolatokat a természetes és megengedhető kívánságoktól, gondolatoktól?

• Írjanak a gyerekek egy elbeszélő fogalmazást saját élményeik alapján, a következő címek közül válogatva: „A csalogató kívánság”, „Legyőztem a kísértést” stb.

**8. Ima** (megtérésre hívás, növekedésre felszólítás)

**Könyvajánlat:** Derek Prince: Démonok és szabadulás




**Fantáziajáték kígyóval:**

* egy széles szalagot mutatok, mi lehet ez? (fantáziajáték) kígyó is.. úgy játszom el...
* mi van ráírva? "A bűn zsoldja a halál"
* miért ez áll rajta? ...válaszok... megfordítom..
* mire lehet még használni ezt a szalagot? ...ajándékot csomagolni vele...
* előveszek egy dobozt, (benne tükör, megmutatom- nézzék meg, saját maguk- a legdrágább kincs a világon) átkötözöm...
* mi van ráírva?
* Örök élet...
* Kinek az ajándéka lehet? ....
* üdvözlő kártyát húzok elő...
* mit írjunk rá?
* Isten kegyelmi ajándéka...
* Keresztet veszek elő, elé rakom
* ki a megváltónk? Jézus Krisztus

**Bújkálós játék**: Bújjatok el a teremben/szobában! Be lehet bújni az asztal alá, függöny, ajtó mögé. De nem fog mindenki olyan helyet találni, ahol egész testével elbújhat. Nem baj, játsszuk azt, hogy aki „belesimul” a környezetébe, tehát olyan lesz, mint egy szék, asztalláb, váza, függöny, szekrényajtó stb., annak sikerült elrejtőznie. (Gondolhattok a rovarok rejtő színére, alakjára, mint amilyen pl. a botsáska.)

Nevezz meg néhány rejtőzködőt! Pl. Székláb, gyere elő! Függöny, bújj elő! Stb.  
Majd beszélgessetek arról, mikor szokott valaki elbújni, elrejtőzni. A gyerekek spontán válaszaira legyél kíváncsi, fő cél, hogy alakuljon ki nyitott légkör, őszinte beszélgetés.

Most figyeljétek meg, hogy a következő történetben, ki rejtőzött el, és ki elől!



|  |  |  |
| --- | --- | --- |
| Édenkertben lakott/ Ádám,Éva régen,/Sok-sok gyümölcsfa volt /A kert közepében. | Állt a sok fa között / A tilalom fája, / Jaj, ki arról szakít, /Halált hoz magára! | Akkor jött a Sátán / Kígyónak képében, /Rászedte az embert, / Oda lett az Éden! |
| Ám megszánta Isten /Az elbukott embert: /Elküldötte Fiát, /Ki megváltást szerzett | A kígyónak fejét /Krisztus megtapodta,/ Értünk a keresztfán /Életét áldozta. | Aki Benne hiszen /Már az meg van váltva,/ Életfáról ehet /A szép mennyországba'. |

**Róm 6.23 A bűn zsoldja halál; az Isten kegyelmi ajándéka pedig örök élet a mi Urunk Krisztus Jézusban.**



